דאגלס הודג'

דאגלס הודג' (באנגלית: Douglas Hodge; נולד ב-25 בפברואר 1960) הוא שחקן, במאי ומוזיקאי אנגלי, זוכה פרס טוני לשחקן הטוב ביותר לשנת 2010 על הופעתו במחזמר "כלוב העליזים". הודג' הוא חבר מועצת "התיאטרון הלאומי לנוער". ב-1989 כתב עבור התיאטרון את המחזה "Pacha Mama's Blessing" על יערות הגשם באמזונאס שהוצג בתיאטרון אלמיידה. הודג' נולד בפלימות' שבמחוז דבון. הוא למד משחק באקדמיה המלכותית לאמנות הדרמה. הרולד פינטר הודג' זכה להצלחה רבה בהופעותיו במחזות של הרולד פינטר. בין השאר שיחק ב-"No Man's Land" בתיאטרון הקומדיה בפברואר 1993; "Moonlight" בתיאטרון אלמיידה בספטמבר 1993; "מין אלסקה", "המאהב" ו-"The Collection" בתיאטרון דונמאר ורהאוס במאי 1998; בתפקיד ג'רי במחזה "בגידה" בתיאטרון ליטלטון של התיאטרון המלכותי הלאומי בנובמבר 1998; ובתפקיד אסטון במחזה "מנהל הבית" בתיאטרון הקומדיה בנובמבר 2000 לצדם של מייקל גמבון (בתפקיד דייוויס) ורופרט גרייבס (בתפקיד מיק), בבימויו של פטריק מרבר. על תפקיד זה היה הודג' מועמד לפרס אוליבייה לשחקן הטוב ביותר בתפקיד משנה. ב-2004 ביים הודג' לראשונה בתיאטרון ובחר את המחזה "The Dumb Waiter and Other Pieces" מאת פינטר שהועלה בתיאטרון אוקספורד פלייהאוס. ב-2015 ביים הודג' בברודוויי הפקה מחודשת של המחזה "Old Times" משנת 1971 מאת פינטר. בהפקה כיכבו קלייב אוון, איב בסט וקלי ריילי. הופעות נוספות במאי 1994 הופיע הודג' בתפקיד הראשי במחזה "פריקלס" מאת שייקספיר בבימויה של פילידה לויד. במאי 1997 שיחק במחזה "Blinded by the Sun" מאת סטיבן פוליאקוף בבימויו של רון דניאלס בתיאטרון קוטסלו. באפריל 2002 הופיע הודג' בתפקיד לאונטס במחזה "אגדת חורף" בהפקה של הלהקה השייקספירית המלכותית בתיאטרון ראונדהואס. את ההצגה ביים מתיו וורקוס, והיא הייתה עיבוד בסגנון "הקולנוע האפל" ועם מוזיקת קאנטרי. באפריל 2003 גילם הודג' את אנדריי בהפקה המחודשת של מייקל בלייקמור למחזה "שלוש אחיות" מאת צ'כוב בתיאטרון פלייהאוס. שנה אחר כך שיחק בתיאטרון הרויאל קורט בתפקיד בארי במחזה "Dumb Show" מאת ג'ו פנהול (אנ') שביים טרי ג'ונסון (אנ'). המחזה הוצג בספטמבר 2004 וקיבל ביקורות חיוביות בעיקר על הופעתו של הודג'. ב-2005 הופיע הודג' בתפקיד נייתן דטרויט במחזמר "ברנשים וחתיכות" בתיאטרון פיקדילי לצדו של יואן מקגרגור שגילם את סקיי מסטרסון. על הופעתו הוא היה מועמד לפרס אוליבייה. בקיץ 2006 לוהק לתפקיד הראשי במחזה "טיטוס אנדרוניקוס" שהוצג בתיאטרון שייקספיר גלוב. במקביל ביים בווסט אנד את המחזה "See How They Run", פארסה מאת פיליפ קינג, שהוצג לפני כן בסיבוב הופעות בבריטניה. כשההצגה הועלתה בווסט אנד החליפה ננסי קרול את האטי מוראהן בתפקיד אשתו הצעירה של הכומר. הודג' שר בקול טנור לירי בתפקיד פרנק במחזה "A Matter of Life and Death" שהועלה במאי 2007 עם להקת תיאטרון ניהיי (אנ') בתיאטרון הלאומי. ההפקה המרהיבה מבוססת על סרט באותו שם. עוד ב-2007 כיכב בתפקיד אורח בתסכיתי דרמה מסדרת "דוקטור הו". ב-2008 כיכב הודג' בתפקיד אלבין בהפקה עטורת שבחים של המחזמר "כלוב העליזים" שהועלה בתחילה בתיאטרון "Menier Chocolate Factory". בהמשך שיחק באותו תפקיד בתיאטרון פלייהאוס וב-2009 זכה בפרס אוליבייה לשחקן הטוב ביותר במחזמר. ב-18 באפריל 2010 הועברה ההפקה הלונדונית לברודוויי והוצגה בתיאטרון לונגאקר עם הודג' ועם קלסי גראמר בתפקידי אלבין וג'ורג'. על תפקיד זה זכה הודג' ב-2010 בפרס טוני לשחקן הטוב ביותר במחזמר. ב-2011 הופיע הודג' בתפקיד מאתגר נוסף, עורך הדין מייטלנד, במחזה "ראיות בלתי קבילות" מאת ג'ון אוסבורן בתיאטרון דונמאר. המבקרים היו תמימי דעים בשבחם את הופעתו של הודג' וכתבו שהוא "שחקן גדול שעושה צדק עם יצירת מופת אפלה". על תפקיד זה היה הודג' מועמד לפרס אוליבייה. ב-2012 חזר הודג' לברודוויי וכיכב בתפקיד סיראנו דה ברז'ראק בהפקת להקת התיאטרון ראונדאבאוט של המחזה "סיראנו דה ברז'ראק" שהוצג בתיאטרון אמריקן איירליינס מ-14 בספטמבר 2012 עד 25 בנובמבר 2012. באוקטובר 2012 פורסם שהודג' לוהק לתפקיד וילי וונקה במחזמר "צ'ארלי ומפעל השוקולד" בווסט אנד. הצגת הבכורה הייתה ב-25 ביוני 2013 בתיאטרון דרורי ליין שבלונדון. בימוי במקביל לקריירה שלו כשחקן, הודג' הוא גם מחזאי, במאי ומלחין. ב-2012 ביים את "סיפור אהבה בשלושה פרקים" בתיאטרון "Menier Chocolate Factory". הוא היה מנהל שותף בתיאטרון דונמאר וביים את המחזה "Dimetos" ב-2009, המחזה "Absurdia" ב-2007, וערך סדנאות קריאה רבות של יצירות חדשות וקלאסיות. הודג' ביים את המחזה "Last Easter" מאת בריוני לייברי בתיאטרון הרפרטוארי של ברמינגהם, ואת המחזה "See How They Run" שהוצג בסיור הופעות ובווסט אנד. פרסים הודג' זכה בשנת 2009 בפרס אוליבייה לשחקן הטוב ביותר במחזמר על הופעתו ב"כלוב העליזים". ב-2006 היה מועמד לפרס על תפקידו במחזמר "ברנשים וחתיכות", וב-2012 היה מועמד לפרס אוליבייה לשחקן הטוב ביותר על המחזה "ראיות בלתי קבילות". ב-2005 היה הודג' מועמד לפרס איבנינג סטנדרד לשחקן הטוב ביותר על תפקידו ב-"Dumbshow" בתיאטרון רויאל קורט. דאגלס כיכב בתפקיד אלבין במחזה "כלוב העליזים" בברודוויי. עליו זכה בפרס טוני לשחקן הטוב ביותר במחזמר, בפרס דרמה דסק לשחקן מצטיין במחזמר, ובפרס חוג המבקרים (אנ') לשחקן מצטיין במחזמר. ב-2008 הופיע בתפקיד זה בלונדון בתיאטרון "Menier Chocolate Factory" ואחר כך בתיאטרון פלייהאוס. הודג' כתב יחד עם פיטר סירלס את המחזות "Pacha Mama's Blessing" ו-"Forest People" על יער האמזונאס. והם הוצגו ב-BBC בשנת 1989 בביצוע התיאטרון הלאומי לנוער. ב-1994 זכה הודג' לשבחי הביקורת על משחקו בדמות ד"ר טרשיוס לידגייט במיני-סדרה "מידלמארץ'" שעיבד אנדרו דייוויס על פי הרומן באותו שם מאת ג'ורג' אליוט. את הסדרה ביים אנתוני פייג' וב-1994 שודרה בארצות הברית במסגרת "Masterpiece Theatre". תפקידים נוספים של הודג' בטלוויזיה היו בסדרה "Behaving Badly" (מ-1989), "Capital City" (מ-1989 עד 1990), עיבוד לספר "A Fatal Inversion" מאת רות רנדל (1992), בפרק בסדרה "על שוטים ואנשים" (1996), בסדרת המדע בדיוני "The Uninvited" (מ-1997), "רסן הסוררת" (1998), עיבוד של ה-BBC לרומן של אנתוני טרולופ "The Way We Live Now", בסדרה "כובע אדום" (2003–2004), תפקיד אורח בסדרה "ספוקס" (2005), בדמות סר תומאס ברטרם במיני-סדרה "מנספילד פארק" עיבוד של ITV מ-2007 לרומן באותו שם, ובסרט טלוויזיה "Lift" בבימויו של ג'יימס הוז (אנ'). ב-2010 הופיע הודג' בפרק "המסעדה" בעונה השלישית של הסיטקום הפופולרי "Outnumbered" בדמות בריק בולנג'ר, תרפיסט אמריקאי הנשוי לדודה אנג'לה (בגילומה של סמנתה בונד). הדמות הוזכרה גם בעונה הרביעית של הסדרה אבל לא נראתה על המסך. ב-2012 שיחק הודג' בדרמה "One Night". עוד הופיע במיני-סדרה "מדינה סודית" ובסדרת הדרמה של ITV1 "העיר". ב-2015 החל לשחק בתפקיד המפקח ברתולומיאו רוסק בסדרה "פני דרדפול". בין סרטי הקולנוע בהם השתתף הודג' היו "פנים משקרות", "יריד ההבלים", "רובין הוד" ו"דיאנה". הודג' ביים לראשונה בקולנוע סרט קצר על פי מחזה מאת הרולד פינטר "תחנת ויקטוריה". בשנת 2017 שיחק בסרט הדרמה העצמאי "קדחת הצבעונים" לצידן של אליסיה ויקנדר וקארה דלווין. בשנת 2019 שיחק בסרט "ג'וקר" בתפקיד אלפרד פניוורת', וכן שיחק בסרטו של אנג לי "איש מזל התאומים". בשם דאג הודג' הוא הוציא שני אלבומים פרי עטו. ב-2005 יצא האלבום "Cowley Road Songs", וב-2009 יצא האלבום "Nightbus". ב-2012 זכה בפרס "סטיילס ודרו" על השיר "Powercut" מתוך המחזמר "Meantime" שכתב יחד עם אשלין דיטה (אנ'). עד ל-2013 היה הודג' במערכת יחסים עם השחקנית טסה פיק-ג'ונס איתה נולדו לו שני ילדים. דאגלס הודג', במסד הנתונים הקולנועיים IMDb (באנגלית) דאגלס הודג', באתר "אידיבי", מאגר הידע העברי לקולנוע ישראלי ועולמי דאגלס הודג', באתר AllMovie (באנגלית) דאגלס הודג', במסד הנתונים הקולנועיים KinoPoisk (ברוסית) דאגלס הודג', באתר MusicBrainz (באנגלית) Costa, Maddy, "One of the Girls" The Guardian, 16 January 2008. Retrieved 8 June 2009 Fisher, Philip, "The Winter's Tale" BritishTheatreGuide.info, 2002. Retrieved 8 June 2009 Fisher, Philip,"Dumb Show" British Theatre Guide, 2004. Retrieved 8 June 2009 Fisher, Philip, "Guys and Dolls" British Theatre Guide, 2005. Retrieved 8 June 2009 Jasper Rees, ‏Blood on his hands, a song in his heart, The Telegraph, 14 June 2006 Thaxter, John, "See How They Run" British Theatre Guide, 2006. Retrieved 8 June 2009 Thaxter, John, "A Matter of Life and Death" The Stage, 11 May 2007. Retrieved 8 June 2009 "Review Round-up: Hodge Receives Judgement at Donmar". Whats on stage. 20 באוקטובר 2011. אורכב מ-המקור ב-2011-10-23. נבדק ב-27 באוקטובר 2011. {{cite web}}: (עזרה) "Cyrano de Bergerac". Roundabout Theatre Company. אורכב מ-המקור ב-2017-07-01. נבדק ב-17 ביוני 2013. {{cite web}}: (עזרה) "Willy Wonka cast in Sam Mendes musical". BBC. 11 באוקטובר 2012. נבדק ב-17 ביוני 2013. {{cite news}}: (עזרה) "Tony Winner Douglas Hodge to Direct Torch Song Trilogy at Menier; Merrily We Roll Along & More on Tap". broadway.com. "Dimetos, with Jonathan Pryce, Begins Donmar Run March 19". Playbill. "London's Donmar Announces Absurdia Cast". Playbill. "The week in theatre: Last Easter, Birmingham Rep – Jenufa, Arcola, London E8". The Guardian. "Wartime Favorite See How They Run to Return to the West End". Playbill. Mark Brown. "La Cage aux Folles steals the spotlight at theatre's Olivier nominations". The Guardian. "2006 Laurence Olivier Nominations Announced; Billy Elliot Leads Pack with Nine Nominations". Playbill. OLIVIER WINNERS 2012 "No dumb actor: Douglas Hodge has been nominated for Best Actor for his role". London Evening Standard. "Broadway Newcomer Douglas Hodge Takes Home Tony for La Cage aux Folles". Broadway.com. BWW News Desk. "Hodge Wins Drama Desk Award for Best Actor in a Musical for LA CAGE!". BroadwayWorld.com. "Memphis, La Cage, Zeta-Jones, Finneran and More Are Outer Critics Circle Award Winners". Playbill. "Menier La Cage Opens at West End's Playhouse Theatre Oct. 30". Playbill. "BBC Four finds itself in a Tight Spot" BBC, 16 February 2007. Retrieved 8 June 2009 "Patti LuPone and Douglas Hodge join Penny Dreadful season 2". Digital Spy. "Amazon.com: Cowley Road Songs: Doug Hodge: MP3 Downloads". Amazon.com. "Amazon.com: Douglas Hodge: Night Bus: Music". Amazon.com. "New Princess Diana movie features iconic Sunday Mirror front page". Daily Mirror. 15 ביוני 2013. נבדק ב-17 ביוני 2013. {{cite news}}: (עזרה)